

                        
R E P U B L I K A    H R V A T S K A
KRAPINSKO ZAGORSKA ŽUPANIJA
              GRAD PREGRADA
              GRADONAČELNIK 

KLASA: 604-01/19-01/02
URBROJ: 2214/01-02-19-1
Pregrada, 07. studeni 2019. godine

         Temeljem članka 16. Odluke o  financijskim pravima učenika i studenata s područja Grada Pregrade (Službeni glasnik Krapinsko-zagorske županije br. 43/19, u daljnjem tekstu Odluka) i članka 52. Statuta Grada Pregrade (Službeni glasnik Krapinsko-zagorske županije br. 6/13 i 17/13, 7/18 i 16/18- pročišćeni tekst)  Gradonačelnik Grada Pregrade, donosi

ZAKLJUČAK

Članak 1.

         Odobrava se isplata 10 studentskih Top stipendija za izvrsne redovne studente/ice s prebivalištem na području grada Pregrade za akademsku godinu 2019./2020. u mjesečnom iznosu od 700,00 kuna.
Članak 2.

	Stipendije se dodjeljuju putem natječaja koji raspisuje Upravni odjel za opće poslove i društvene djelatnosti Grada Pregrade na temelju ovog Zaključka.
Stipendije se dodjeljuju za deset mjeseci akademske godine od rujna do lipnja.

Članak 3.

	Top stipendije iz članka 1. ovog Zaključka odobrit će se i dodijelit sukladno odredbama Odluke.
Članak 4.

           Ovaj Zaključak stupa na snagu danom donošenja.

